454.14 REGOLAMENTI DWAR KWANTITÀ NETTA TA’ OĀĀETTI TAL-IKEL IPPAKKJAT MINN QABEL L-AVVIŻ LEGALI 255 tal-2003. L-AVVIŻ LEGALI 255 tal-2003. 1.1. Titolu. It-titolu ta’ dawn ir-regolamenti hu r-Regolamenti dwar Kwantità Netta ta’ Oġġetti tal-Ikel Ippakkjati minn qabel. 2.1. Dawn ir-regolamenti għandhom japplikaw għal oġġetti tal-ikel ippakkjati minn qabel kif definitibi-rregolament 3.1(b) tar-Regolamenti dwar Twaħħil ta’ Tikketti, Preżentazzjoni u Riklamar ta’ Oġġetti tal-Ikel. 2.2. Dawn ir-regolamenti ma għandhomx japplikaw għal oġġetti tal-ikel ippakkjati minn qabel li jkunu tqiegħdu fis-suq konformi mal-liġi fiż-Żona Ekonomika Ewropea †† Komunità Ewropea, in-Norveġja, l-Islanda, Liechtenstein.. 2.3. Dawn ir-regolamenti ma għandhomx japplikaw għal oġġetti tal-ikel maħsubin esklużivament għall-esportazzjoni. 3.1. Espressjoni ta’ kwantità netta. Il-kwantità netta ta’ oġġetti tal-ikel ippakkjati minn qabel għandha tkun espressa: - f’unitajiet ta’ volum fil-każ ta’ likwidi, - f’unitajiet ta’ massa fil-każ ta’ prodotti oħra, billi jintużaw il-litri, ċenti litri, millilitri, kilogrammi jew grammi, skont ma jkun adatt. 3.2. Meta l-indikazzjoni ta’ ċertu tip ta’ kwantità (eż. kwantità nominali, kwantità minima, kwantità medja) tkun meħtieġa bis-saħħa ta’ regolamenti oħra, din il-kwantità għandha titqies bħala l-kwantità netta għall-finijiet ta’ dawn ir-regolamenti. 3.3. Regolamenti oħra jistgħu, fil-każ ta’ ċerti oġġetti tal-ikel speċifiċi kklassifikati f’kategoriji skont il-kwantità, jitolbu indikazzjonijiet oħra ta’ kwantità. 3.4. Meta oġġett i ppakkjat minn qabel ikun jikkonsisti f’żewġ oġġetti jew aktar ippakkjati minn qabel individwalment li jkun fihom l-istess kwantità tal-istess prodott, il-kwantità netta għandha tiġi indikata billi tissemma l-kwantità netta li jkun fih kull pakk individwali u n-numru totali ta’ pakki ta’ dik ix-xorta. Madankollu, indikazzjonijiet ta’ dawn il-parti kolaritajiet ma għandhomx ikunu obbligatorji meta n-numru ta’ pakki individwali jista’ jidher ċaru jingħadd faċilment minn barra u meta mill-inqas indikazzjoni waħda tal-kwantità netta li jkun fih kull pakk individwali tkun tista’ tidher tajjeb minn barra. 3.5. Meta oġġett i ppakkjat minn qabel ikun jikkonsisti f’żewġ pakki individwali jew aktar li ma jitqisux bħala unitajiet meta jiġu biex jinbiegħu, il-kwantità netta għandha tingħata bl-indikazzjoni tal-kwantità netta totali u l-għadd totali ta’ pakki individwali. Regolamenti oħra jistgħu, fil-każ ta’ ċerti oġġetti tal-ikel, ma jitolbux indikazzjoni tal-għadd totali ta’ pakki individwali. 3.6. Fil-każ ta’ oġġetti tal-ikel li normalment jinbiegħu bil-għadd, l-indikazzjoni tal-kwantità netta ma għandhiex tkun meħtieġa sakemm l-għadd ta’ oġġetti jista’ jidher ċaru jingħadd faċilment minn barra jew, jekk dan ma jkunx il-każ, ikun indikat fuq it-tikketta. Għall-finijiet ta’ dan ir-regolament, dawn li ġejjin għandhom jitqiesu bħala oġġetti tal-ikel mibjugħin bil-għadd: pilloli preservattivi tal-frott, pillolirennet, pilloli tas-sakkarina, pilloli dolċifikanti, mżiewed tal-vanilla, ikel f’kapsuli u pilloli, bajd fil-qoxra. 3.7. Meta oġġett tal-ikel solidu ikun ippreżentat f’forma likwida, il-piż nett xott tal-oġġett tal-ikel għandu jkun indikat ukoll fuq it-tikketta. Għall-finijiet ta’ dan il-paragrafu, "forma likwida "tirreferi għall-prodotti li ġejjin, possibilment f’taħlitiet u wkoll meta jkunu ffriżati jew iffriżati malajr, sakemm il-likwidu jkun biss żjieda mal-elementi essenzjali ta’ dak il-preparament u għalhekk ma jkunx fattur deċisiv fix-xiri: ilma, soluzzjonijiet milwiema ta’ mlieħ, salmura, soluzzjonijiet milwiema ta’ aċidi tal-ikel, ħall, soluzzjonijiet milwiema taz-zokkor, soluzzjonijiet milwiema ta’ sustanzi dolċifikanti oħra, meraq tal-frott jew tal-ħaxix fil-każ ta’ frott jew ħaxix. 3.8. Ma għandux ikun obbligatorju li wieħed jindika l-kwantità netta fil-każ ta’ oġġetti tal-ikel: (a) li huma soġġetti għal tnaqqis konsiderevoli tal-volum jew massa tagħhom u li jinbiegħu bil-għadd jew jintiżnu fil-preżenza tax-xerrej; (bli l-kwantità netta tagħhom hija inqas minn 5 g jew 5 ml: iżda din id-disposizzjoni ma għandhiex tapplika għal ħwawar u ħxejjex aromatiċi. 3.9. L-indikazzjoni tal-kwantità netta għandha tidher fuq l-ippakkjar minn qabel jew fuq it-tikketta mwaħħla miegħu. 3.10. Minkejja r-regolament 3.9, meta oġġetti tal-ikel ippakkjati minn qabel ikunu - -maħsubin għall-konsumatur aħħari iżda jinbiegħu fi stadju qabel il-bejgħ lill-konsumatur aħħari u meta l-bejgħ lil fornitur tal-massa ma jkunx involut f’dak l-istadju, jew - maħsubin biex ikunu pprovduti lil fornitur tal-massa għall-preparazzjoni, proċessar, qsim jew tqattigħ fi bċejjeċ, l-indikazzjoni tal-piż nett tista’ tidher biss fuq id-dokumenti kummerċjali li jirreferu għall-oġġetti tal-ikel meta jista’ jkun iggar antit li tali dokumenti, li jkollhom l-informazzjoni kollha ta’ fuq it-tikketta, jew li jkunu jakkumpanjaw l-oġġetti tal-ikel li għalihom jirreferu jew ikunu ntbagħtu qabel il-konsenja jew fl-istess ħin magħha. 3.11. L-indikazzjoni tal-kwantità netta għandha tkun immarkata f’post li jolqot l-għajn b’mod li jkun jidher faċilment, jinqara tajjeb u ma jitħassarx. Ma għandux ikun b’xi mod moħbi, mgħotti jew interrott minn xi materjal miktub ieħor jew minn xi stampi oħra. 3.12. L.S.449.06 L-indikazzjoni tal-kwantità netta għandha tidher fl-istess medda tal-vista bħall-parti kolaritajiet elenkati fir-regolament 14.5 tar-Regolamenti dwar Twaħħil ta’ Tikketti, Preżentazzjoni u Riklamar ta’ Oġġetti tal-Ikel.